cyanic-selkie/wikianc huggingface dataset:
কোয়েম্বাটুর
কোয়ামপুত্তুর শহরটি কাঙ্গুনাড়ুর অংশ ছিল সঙ্গম সঙ্গম সময়কালে ১ ম থেকে ৪ র্থ শতাব্দীতে এবং চেরাদের দ্বারা শাসিত ছিল কারণ এটি পাল্ককড গ্যাপের পূর্ব প্রবেশপথ হিসাবে কাজ করেছিল (পশ্চিম তীরে এবং তামিলনাডুর মধ্যে প্রধান বাণিজ্য পথ)। কোয়েম্বাটুর প্রাচীন বাণিজ্য পথের পাশে অবস্থিত ছিল যা মুজিরিস থেকে দক্ষিণ ভারতে আরিমেমদু পর্যন্ত বিস্তৃত ছিল। মধ্যযুগীয় চোল রা ১০ শতকে কাঙ্গুনাড়ু জয় করে। ১৫ শতকে এই অঞ্চলে বিজয়নগর সাম্রাজ্যের শাসন ছিল। পরবর্তীকালে মাদুরাই নায়করা পালিয়েকারকার ব্যবস্থা চালু করেছিলেন যার অধীনে কংগু নাড়ু অঞ্চলটি ২৪ টি পালায়মে বিভক্ত ছিল। ১৮ শতকের পরবর্তী সময়ে কোয়েম্বাটুর অঞ্চল মহীশূর রাজ্যের অধীনে এসেছিল এবং অ্যাংলো-মহীশূর যুদ্ধে টিপু সুলতানের পরাজয়ের পর ১৭৯৯ খ্রিস্টাব্দে ব্রিটিশ ইস্ট ইন্ডিয়া কোম্পানি মাদ্রাজ প্রেসিডেন্সির সঙ্গে কোয়েম্বটুরকে একত্রিত করে। দ্বিতীয় পোলিগার যুদ্ধে কোয়ামপুত্তুর অঞ্চলের একটি উল্লেখযোগ্য ভূমিকা (১৮০১) যখন এটি ধীরন চিমনাকলের এলাকা ছিল।
১৮০৪ সালে, কোয়ামপুত্তুর (ব্রিটিশ উচ্চারণে, কোইম্বাটুর) নতুন গঠিত কোয়েম্বাটুর রাজধানী হিসেবে প্রতিষ্ঠিত হয় এবং ১৮৬৬ সালে রবার্ট স্ট্যানস প্রথম চেয়ারম্যান হিসাবে কোয়েম্বাটুর পৌরসভা শুরু। ২৪ শে নভেম্বর কোয়ামপুত্তুর দিবস হিসেবে পালিত হচ্ছে, দিনটি কোয়ামপুত্তুরের ইতিহাসের সাথে সম্পর্কৃত। মুম্বাইয়ের তুলো শিল্পের পতনের কারণে ১৮ শতকের প্রথমার্ধে শহরটি বস্ত্র শিল্পে দ্রুত বৃদ্ধির অভিজ্ঞতা অর্জন করেছিল। স্বাধীনতার পর, শিল্পায়নের কারণে কোয়ামপুত্তুর দ্রুত বৃদ্ধি পেয়েছে। ২০১৪ সালে বার্ষিক ভারতীয় শহরের জরিপ অনুযায়ী কোয়ামপুত্তুর ভারতের সেরা উদীয়মান শহরের স্থান পেয়েছে। ভারতীয় শিল্পের কনফেডারেশন উল্লেখ করেছে বিনিয়োগ পরিবেশ অনুযায়ী শহরটি ভারতে ৪ র্থ এবং থোলোনসের জড়িপে বিশ্বের শীর্ষ আউটসোর্সিং শহরগুলির মধ্যে ১৭ তম স্থানে ছিল। প্রধানমন্ত্রী নরেন্দ্র মোদীর স্মার্ট সিটিস মিশনের অধীনে একটি স্মার্ট শহর হিসেবে গড়ে তুলতে ১০০ টি ভারতীয় শহরের মধ্যে একটি হিসাবে কোয়ামপুত্তুর নির্বাচিত হয়েছে। ২০১৩ সালে ন্যাশনাল ক্রাইম রেকর্ডস ব্যুরোর রিপোর্ট অনুযায়ী কোয়ামপুত্তুরকে ভারতের জন্য সবচেয়ে নিরাপদ শহর হিসেবে চিহ্নিত করা হয়।
অর্থনীতি
কোয়েম্বাটুর বস্ত্র শিল্পের একটি প্রসিদ্ধ স্থান। এই শহরে দক্ষিণ ভারত এর সবচেয়ে বেশি কাপড় মিল বা বস্ত্র কারখানা রয়েছে।এই কারে শহরটিকে ভারতের ম্যাঞ্চেস্টার বলা হয়। শহরটিতে বর্তমানে আইটি বা তথ্য প্রযুক্তি শিল্পের প্রসার ঘটেছে এবং তথ্য প্রযুক্তি শিল্প তালুক গড়ে উঠেছে যা শহরটির দূরত্ব বিকাশ ও কর্মসংস্থান ঘটাছে। এছাড়া শহরটিতে চা-শিল্পও গড়ে উঠেছে।
জনসংখ্যা
২০১১ সালের ভারতের আদম শুমারির হিসাবে শহরটির জনসংখ্যা ছিল ১৬,০১,৪৩৮ জন এবং বৃহত্তর কোয়েম্বাটুরের জনসংখ্যা ছিল ২১,৩৬,৯১৬ জন (২.১ মিলিওয়)। জনংখ্যার হিসাবে কোয়েম্বাটুর মহানগর ভারত এর ১৬ তম বৃহত্ত মহানগর। প্রাক-সম্প্রসারণ নগরীর সীমার উপর ভিত্তি করে ২০১১ সালের আদমশুমারি অনুযায়ী, কোয়েম্বাটুরের জনসংখ্যা ছিল ১০,৫০,৭২২ জন। শহরটিতে প্রতি ১০০০ জন পুরুষের বিপরীতে ৯৯৭ নারী ছিল, যা জাতীয় গড়ে ৯২৯ জনের চেয়ে অনেক বেশি। এটি রাজ্যের রাজধানী চেন্নাইয়ের পর দ্বিতীয় বৃহত্তম শহর এবং ভারতের ১৬ তম বৃহত্তম শহুরে অঞ্চল জনসংখ্যার হিসাবে। শহরটিতে মোট ১,০২,০৬৯ টি ছয় বছরের কম বয়সী শিশু ছিল, যার মধ্যে ৫২,২৭৫ জন পুরুষ এবং ৪৯,৭৯৪ জন মহিলা ছিল। শহরের গড় সাক্ষরতা ছিল ৮২.৪৩%, যা জাতীয় গড় ৭২.৯৯% -এর তুলনায় বেশি। শহরের জনসংখ্যার মধ্যে মোট ৫,২৫,১১৫ শ্রমিক রয়েছে, যার মধ্যে ১,৫৩৯ জন কৃষক, ২,৯০৮ জন কৃষি শ্রমিক, ১১,৭৮৯ জন পারিবারিক শিল্প শ্রমিক, ৩,৮৫,৮০২ জন অন্যান্য শ্রমিক, ২৩,০৭৭ জন সীমাবদ্ধ কর্মী, ৫৩১ প্রান্তিক চাষী, ৫০০ জন প্রান্তিক কৃষক শ্রমিক, ১,১৬৯ গৃহকর্মী শ্রমিক এবং ২৮,৮৭৭ অন্যান্য প্রান্তিক শ্রমিক ।
২০০১ সালের আদমশুমারি অনুযায়ী, পৌর কর্পোরেশনের সীমার মধ্যে কোয়েম্বাটুরের জনসংখ্যা ছিল ৯৩০,৮৮২ জন। ২০১১ সালের আদমশুমারি অনুযায়ী কোয়েম্বাটুর শহর পুঞ্জের জনসংখ্যা ২১,৩৬,৯১৬ জন, যার মধ্যে জনসংখ্যার ৫০.০৮% পুরুষ এবং ৪৯.৯২% নারী। সাক্ষরতার হার ৮২.২৩%, যা জাতীয় গড় ৭৪.০৪%-এর থেকে বেশি। পুরুষদের মধ্যে সাক্ষরতার হার ৯৩.১৭% এবং মহিলাদের মধ্যে সাক্ষরতার হার ৮৫.৩%। শহর অঞ্চলটিতে ছয় বছর বয়সী শিশুর সংখ্যা জনসংখ্যার ৮.৯%। প্রতি ১০০০ জন পুরুষের বিপরীতে ৯৬৪ জন নারী রয়েছে। ২০০৫ সালে, শহরটিতে অপরাধের হার ছিল ১ লাখ ২৫ হাজার ৯৫ জন, ভারতে বড় বড় শহরে সংঘটিত অপরাধগুলোর ১.২%। অপরাধ সংঘটন করে ভারতে ৩৫ টি প্রধান শহরগুলির মধ্যে এটি ২১ তম স্থানে রয়েছে। ২০১১ সালে, শহরের জনসংখ্যার ঘনত্ব ছিল ১০,০৫২ প্রতি বর্গকিমি (২৬,০৩৫ প্রতি বর্গমাইল)। শহরের জনসংখ্যার ৮% মানুষ বস্তিতে বাস করে।
পরিবহন ব্যবস্থা
শহরটি সড়ক পথে চেন্নাই, ব্যাঙ্গালোর ও কোচি শহরের সঙ্গে ভালো ভাবে যুক্ত। ৭ নং জাতীয় সড়ক এই শহরে মধ্যে দিয়ে কন্যাকুমারী পর্যন্ত চলে গেছে।
রেলপথ
শহরটির প্রধান রেল স্টেশনটি হল কোয়েম্বাটুর রেলওয়ে স্টেশন।ৎস্টেশনটি থেকে ব্যাঙ্গালোর ও চেন্নাইএ নিয়মিত ট্রেন চলাচল করে। এছাড়া রেল স্টেশনটি থেকে দিল্লি, কলকাতা, মুম্বাই ও হায়দ্রাবাদ এর মত বড় শহর ও রাজ্যের অন্যান্য শহর যেমন সালেম,মাদুরাই এ ট্রেন চলাচল করে।
তেঁতুলিয়া করিডোর
ইতিহাস
ভারত বিভাজনের পর থেকে ভারতের মূল ভূখণ্ডের সাথে উত্তর-পূর্ব ভারতের একমাত্র সংযোগ সড়ক হলো শিলিগুড়ি করিডোরের সরু পথ, যা ভূমিধ্বস প্রভৃতি সহসা প্রাকৃতিক বিপর্যয়ের সম্মুখীন। ১৯৮০ খ্রিষ্টাব্দে স্বাক্ষরিত বাংলাদেশ–ভারত বাণিজ্য চুক্তির অষ্টম ধারা অনুসারে, “উভয় দেশের সরকার দুই দেশের মধ্যকার বাণিজ্যের জন্য একে অপরের জলপথ, রেলপথ ও সড়কপথ ব্যবহার করতে এবং এক দেশের সীমানার ভেতর দিয়ে অন্য দেশের পণ্য পরিবহনে সম্মত হচ্ছে।” এই চুক্তির আওতায় ভারত নিজ ভূখণ্ডের ওপর তিন বিঘা করিডোরের মাধ্যমে সীমিত সময়ের জন্য ইজারা ভিত্তিতে বাংলাদেশ-বাংলাদেশ যাতায়াতের সুবিধা দেয়। পরবর্তীতে ২০১১ খ্রিষ্টাব্দের সেপ্টেম্বর মাসে সেই সময় ২৪ ঘণ্টায় উন্নীত হয়। এর বিনিময়ে এই অঞ্চলের রাজনীতিবিদরা বাংলাদেশের ওপর দিয়ে ভারতের চলাচলের সুবিধা দিতে অনুরোধ করে।
কোয়েম্বাটুর
বিমানবন্দর
শহরটিতে কোয়েম্বাটুর আন্তর্জাতিক বিমানবন্দর নামে একটি আন্তর্জাতিক বিমানবন্দর রয়েছে। বিমান বন্দটি শহরের কেন্দ্র থেকে ১৬ কিলোমিটার দূরে অবস্থিত। বিমানবন্দরটি থেকে চেন্নাই, ব্যাঙ্গালোর ও দিল্লির মধ্যে নিয়মিত বিমান চলাচল করে।মুম্বাই, কলকাতা, পুনে ও হায়দ্রাবাদ বিমানবন্দরেও বিমান যোগাযোগ রয়েছে কয়ম্বাটুর বিমানবন্দরের সঙ্গে। সিঙ্গাপুর, সারজাহ প্রভৃতি বিদেশি বিমানবন্দরের সঙ্গে আন্তর্জাতিক বিমান যোগাযোগ রয়েছে বিমানবন্দরটির সঙ্গে। বছরে বিমানবন্দরটি ১ মিলিয়নের বেশি যাত্রী পরিবহন করে।
তেঁতুলিয়া করিডোর
ইতিহাস
বাংলাদেশ সরকার তেঁতুলিয়া করিডোর বিষয়ে কোনো সিদ্ধান্ত গ্রহণ করেনি, বরং সিদ্ধান্ত অনিষ্পন্ন রয়েছে। স্থানীয় নেতারা ভারত সরকারকে এই বিষয়ে অগ্রসর হতে এবং বাংলাদেশ–ভারত ছিটমহল বিনিময় চুক্তির আওতায় এর সমাধান করার তাগিদ দেন।
সুবিধা
তেঁতুলিয়া করিডোর ভারতের মূল ভূখণ্ডের সাথে উত্তর–পূর্ব ভারতের দূরত্ব 84 km পর্যন্ত কমিয়ে আনবে। এইভাবে এই অঞ্চলের বাণিজ্য সহজতর করার পাশাপাশি জলপাইগুড়ি জেলাকে প্রশাসনিক দিক দিয়ে রাজ্যের রাজধানীর সাথে দ্রুততর সংযোগ নিশ্চিত করবে।
ভদ্রপুর বিমানবন্দর
ভদ্রপুর বিমানবন্দর, যা চন্দ্রগড়ি বিমানবন্দর নামেও পরিচিত, একটি অভ্যন্তরীণ বিমানবন্দর যেটি ঝাপা জেলার ভদ্রপুরে  অবস্থিত। প্রাথমিকভাবে এই বিমানবন্দর নেপালের ১ নং প্রদেশের ঝাপা এবং ইলাম জেলাগুলিতে সেবা প্রদান করে। নেপালের বেসামরিক বিমান চলাচল কর্তৃপক্ষ এটিকে ভারতের উত্তর-পূর্বাঞ্চলীয় রাজ্য, ভুটান এবং বাংলাদেশ থেকে নেপালে আগমনকারী যাত্রীদের জন্য একটি গুরুত্বপূর্ণ কেন্দ্র হিসেবে বিবেচনা করে।
ইতিহাস
থাম্ব| ভদ্রপুর বিমানবন্দরে টারম্যাক থাম্ব| চন্দ্রগাদি বিমানবন্দর ১৯৬৩ সালের অক্টোবরে, নেপাল সরকার ঝাপার ভদ্রপুরে একটি এরোড্রোম নির্মাণ করে চীনা সহায়তায়। প্রাথমিক প্রকল্পটি ছিল সামরিক উদ্দেশ্যে। এবং পাকিস্তান ঢাকা থেকে ভদ্রপুর, কাঠমান্ডু হয়ে করাচি পর্যন্ত বিমান পরিষেবা সংযুক্ত করার ইচ্ছা প্রকাশ করেছিল। নেভিগেশন যন্ত্রপাতি চালানোর জন্য এই বিমানবন্দরে নেপালে প্রথমবারের মতো ফটোভোলটাইক সেল ব্যবহার করা হয়েছিল।
এই বিমানবন্দর সামরিক ঘাটি হিসাবে পরিচালিত হয়েছিল ১৯৬৩ সাল থেকে। মূলত একটি ঘাসের রানওয়ে, যা পরবর্তীতে কংক্রিটে পুনরায় স্থাপন করা হয়েছিল এবং বেশ কয়েকবার বাড়ানো হয়েছে। নেপালের বেসামরিক বিমান চলাচল কর্তৃপক্ষ কর্তৃক বিমানবন্দরটিকে "এয়ারপোর্ট অফ দ্য ইয়ার ২০১৩" হিসাবে ভূষিত করেছিল। ৩১ জানুয়ারী, ২০১৮ সালে প্রধানমন্ত্রী কে. পি. ওলী নতুন স্থাপিত নাভিগেশন সিস্টেম উদ্বোধন করেন, যার মাধ্যমে রাত্রে ফ্লাইট চলাচল করতে পারে।
সুবিধা
এই বিমানবন্দরটি সমুদ্রপৃষ্ঠ থেকে 300 ft উচ্চতায় অবস্থিত।  এই বিমানবন্দরে একটি ১০/২৮ নামকরনে কংক্রিটের রানওয়ে আছে, যার দৈর্ঘ 1500 x। সকল বাণিজ্যিক বিমান এই বিমান বন্দরের ছোট টার্মিনাল থেকে পরিচালিত হয়।
তথ্যসূত্র
<references group="" responsive="1">
তাফসিরে মাজেদী
তাফসীরে মাজেদী (Tafsirul Quran: Translation and Commentary of the Holy Quran; القرآن الحکیم) আব্দুল মাজেদ দরিয়াবাদি লিখিত একটি পূর্ণ তাফসীর। এটি প্রথমে ইংরেজিতে রচিত পরে উর্দুতে অনূদিত হয়। দ্বিতীয় বিশ্বযুদ্ধের সময় প্রকাশিত তফসীরটি প্রচুর উদ্ধৃতি, আধুনিক দৃষ্টিভঙ্গি, যুক্তিনির্ভর ব্যাখ্যা বিশ্লেষণ, বাইবেল ও অন্যান্য ধর্মগ্রন্থ নিয়ে তুলনামূলক আলোচনা করে কুরআন ও ইসলামের শ্রেষ্ঠত্ব বর্ণনার জন্য অনন্য বৈশিষ্ট্যমন্ডিত।
ইতিহাস
আব্দুল মাজেদ দরিয়াবাদি প্রথম জীবনে নাস্তিক ছিলেন; পরবর্তীতে আশরাফ আলী থানভীর দ্বারা প্রভাবে ও অনুপ্রেরণায় তাফসীরে মাজেদী রচনা করেন। তাফসীরে মাজেদীর প্রাথমিক সংস্করণ ইংরেজিতে রচিত। তখন মুসলিমদের লিখিত কুরআনের কোনো ইংরেজি অনুবাদ ছিল না। দরিয়াবাদিকে ইংরেজিতে তাফসীর রচনার শুরু জন্য সিরাজুল হকের অনুরোধ ছিল। তিনি ১৯৩৩ থেকে ১৯৩৯ পর্যন্ত প্রায় ৬ বছরে গ্রন্থটি রচনা করেন। ১৯৪১ সালে করাচির দারুল ইশাআত থেকে "Tafsirul Quran: Translation and Commentary of the Holy Quran" নামে ৪ খণ্ডে তাফসীরটি প্রকাশিত হয়। পরবর্তীতে ১৯৪৪ সালে তাজ কোম্পানি লিমিটেড আল কুরআনুল হাকিম নামে এ্টির উর্দু সংস্করণ প্রকাশ করে। উর্দু সংস্করণটি ১২১৫ পৃষ্ঠার একক খন্ডে প্রকাশিত। ১৯৮১ সালের সংস্করণে আবুল হাসান আলী হাসানী নদভী লিখিত 'ভূমিকা' সংযুক্ত হয়। ১৯৯৪ সালে ইসলামিক ফাউন্ডেশন বাংলাদেশ হতে ওবাইদুর রহমান মল্লিক অনূদিত বঙ্গানুবাদ প্রকাশিত হয়।
গঠন
তাফসীরে মাজেদীর ১৯৪১ সালে প্রকাশিত ইংরেজি সংস্করণটির গঠন নিম্নরূপ:
বৈশিষ্ট্য
তাফসীরে মাজেদীর ইংরেজি ভাষায় রচিত মূল সংস্করণটিতে কুরআনের ব্যাখ্যা বর্ণনার সময় বাইবেলের আদি পুস্তক, নূতন নিয়ম, জিউইশ এনসাইক্লোপিডিয়া ও অন্যান্য ধর্মগ্রন্থ হতে উদ্ধৃতি দিয়ে ইসলামের তুলোনামূলক অবস্থান তুলে ধরা হয়েছে। এটি স্বীকৃত আরবী তফসীর ও কুরআনের ব্যাখ্যামূলক অন্যান্য বহুল পঠিত গ্রন্থ হতে উদ্ধৃতি সমৃদ্ধ। প্রনেতা তাফরীরে আধুনিক ধারণার আলোকে আলোচনা করেছেন।
মূল্যায়ন
গ্রন্থটি মূল্যায়ন করে ইসলামিক ফাউন্ডেশন বাংলাদেশের প্রাক্তন মহাপরিচালক দাউদউজ্জামান চৌধুরী বলেন, বর্তমান শতকে (বিংশ শতক) উপমহাদেশে উর্দু ভাষায় যে কটি তাফসীর লেখা হয়েছে তাফসীরে মাজেদী সেগুলোর মধ্যে উল্লেখযোগ্য। মাওলানা আবদুল মাজেদ দরিয়াবাদী একজন ইংরেজি শিক্ষিত দার্শনিক, লেখক ও সাংবাদিক। দর্শন চর্চা তাকে নাস্তিক্যবাদের দ্বারপ্রান্তে উপনীত করেছিল। শেষ পর্যন্ত তিনি মাওলানা আশরাফ আলী থানভীর (র.) দরবারে হাজির হন। আল্লাহ তাকে রক্ষা করেন। তার মধ্যে বিরাট পরিবর্তন সূচীত হয়। নাস্তিক দরিয়াবাদী মুফাসসির দরিয়াবাদীতে রূপান্তরিত হন। তার এ রূপান্তরের ফসল তাফসীরে মাজেদী। ইংরেজি শিক্ষিত শ্রেণীর জন্য প্রথমে তিনি ইংরেজিতে তাফসীর রচনা করেন। পরে উর্দু তাফসীর রচনা করেন। বাইবেলের বিপুল উদ্ধৃতি, ঐতিহাসিক স্থান, ঘটনার নিপুণ বিশ্লেষণ আর হৃদয়গ্রাহী বর্ণনাধারা তাফসীরে মাজেদীর প্রধান বৈশিষ্ট্য।
তাফসীরটির বঙ্গানুবাদক বলেন, প্রচুর কোটেশন, আধুনিক দৃষ্টিভঙ্গি ও যুক্তিনির্ভর ব্যাখ্যা বিশ্লেষণের দ্বারা তাফসীর খানা খুবই সমৃদ্ধ করা হয়েছে। এটাই তাফসীরে মাজেদীর অনন্য বৈশিষ্ট্য। পাশ্চাত্য জগত ইসলাম ও মুসলমানদের বিরুদ্ধে যে বুদ্ধি-ভিত্তিক যুদ্ধ শুরু করেছে তার মোকাবিলায় এ তাফসীর খানি খুবই গুরুত্বপূর্ণ বলে আমি মনে করি।
জন কটাম
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন জন কটাম।
প্রথম-শ্রেণীর ক্রিকেট
১৮৮৬-৮৭ মৌসুম থেকে ১৮৮৯-৯০ মৌসুম পর্যন্ত জন কটামের প্রথম-শ্রেণীর খেলোয়াড়ী জীবন চলমান ছিল। টেস্টে অভিষেকের পূর্বে সফররত ইংরেজ দলের বিপক্ষে নিউ সাউথ ওয়েলসের সদস্যরূপে একটিমাত্র প্রথম-শ্রেণীর খেলায় অংশ নেন।
শেফিল্ড শিল্ড প্রতিযোগিতায় অংশ নেননি তিনি। তাসত্ত্বেও, ১৮৮৯-৯০ মৌসুমে রাজ্য দলের সদস্যরূপে নিউজিল্যান্ড গমন করেন। ব্যাটিং অনুপযোগী পিচেও বেশ রুখে দাঁড়িয়েছিলেন। মৃত্যুর আট বছর পূর্বে ক্রিকেট থেকে আকস্মিক অনুপস্থিতির বিষয়টি রহস্যপূর্ণ অবস্থায়ই থেকে যায়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন কটাম। ২৫ ফেব্রুয়ারি, ১৮৮৭ তারিখে সফরকারী ইংল্যান্ড দলের বিপক্ষে অস্ট্রেলিয়ার আরসি অ্যালেন, এফজে বার্টন, জেটি কটাম, ডব্লিউএফ গিফেন ও জেজে লিওন্সের এবং ইংল্যান্ডের আর উডের একযোগে টেস্ট অভিষেক ঘটেছিল। সিডনি ক্রিকেট গ্রাউন্ডে অনুষ্ঠিত সিরিজের ঐ দ্বিতীয় টেস্টে তিনি মাত্র চার রান তুলতে সক্ষম হয়েছিলেন। ঐ খেলায় তার দল ৭১ রানে পরাভূত হয়। এরপর আর তাকে কোন টেস্টে অংশগ্রহণ করতে দেখা যায়নি। এটিই তার একমাত্র টেস্টে অংশগ্রহণ ছিল।
১৮৮৬-৮৭ মৌসুমে বেশ কয়েকজন প্রতিষ্ঠিত খেলোয়াড় তাদের চাকুরীর বেতন থেকে কর্তনের আশঙ্কায় অস্ট্রেলিয়ার পক্ষে খেলতে অস্বীকৃতি জানান। ফলশ্রুতিতে পাঁচজন খসড়া খেলোয়াড়ের অন্যতম হিসেবে শেষ মুহুর্তে খেলার সুযোগ লাভ করেন। ১ ও ৩ রান তুলেন। এরপর আর তাকে অস্ট্রেলিয়া দলে খেলতে দেখা যায়নি।
ব্যক্তিগত জীবন
টেস্ট অভিষেকের পরপরই ক্রিকেট জগৎকে বিদায় জানান তিনি। পশ্চিম অস্ট্রেলিয়ার কালগুর্লাই এলাকার কাছাকাছি কুলগার্দাইয়ে স্বর্ণখনি অনুসন্ধানে নিজেকে নিয়োজিত রাখেন। সেখানেই টাইফয়েড জ্বরে আক্রান্ত হন।
৩০ জানুয়ারি, ১৮৯৭ তারিখে মাত্র ২৯ বছর বয়সে পশ্চিম অস্ট্রেলিয়ায় জন কটামের দেহাবসান ঘটে।
বিনাউটি ইউনিয়ন
বিনাউটি বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন। ২০১৭ সালে বিনাউটি ইউনিয়নকে ভিক্ষুকমুক্ত ঘোষণা করা হয়।
আয়তন
বিনাউটি ইউনিয়নের আয়তন ৫,৯২৬ একর (২৩.৯৮ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী বিনাউটি ইউনিয়নের মোট জনসংখ্যা ৩৩,৫২৫ জন। এর মধ্যে পুরুষ ১৬,০৯৮ জন এবং মহিলা ১৭,৪২৭ জন। মোট পরিবার ৬,৩০৭টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৯৮ জন।
ইতিহাস
১৯৪০ সালে বিনাউটি ইউনিয়ন প্রতিষ্ঠিত হয়। বিনাউটি গ্রামের নামে এ ইউনিয়নের নামকরণ করা হয়।
অবস্থান ও সীমানা
কসবা উপজেলার উত্তরাংশে বিনাউটি ইউনিয়নের অবস্থান। এ ইউনিয়নের পূর্বে গোপীনাথপুর ইউনিয়ন, দক্ষিণে কসবা পৌরসভা ও কসবা পশ্চিম ইউনিয়ন, পশ্চিমে খাড়েরা ইউনিয়ন ও বাদৈর ইউনিয়ন এবং উত্তরে আখাউড়া উপজেলার ধরখাড় ইউনিয়ন ও মনিয়ন্দ ইউনিয়ন অবস্থিত।
প্রশাসনিক কাঠামো
বিনাউটি ইউনিয়ন কসবা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী বিনাউটি ইউনিয়নের সাক্ষরতার হার ৪৯%।
শিক্ষা প্রতিষ্ঠান
কসবা উপজেলার একমাত্র সরকারি কলেজ বিনাউটি ইউনিয়নের অন্তর্ভুক্ত সৈয়দাবাদ গ্রামে অবস্থিত। এ.বি.সিদ্দিক এই কলেজের প্রতিষ্ঠাতা। এছাড়া এখানে অনেক বিদ্যালয় রয়েছে।
যোগাযোগ ব্যবস্থা
বিনাউটি ইউনিয়নে যোগাযোগের প্রধান সড়ক কুমিল্লা-সিলেট মহাসড়ক। যে কোন যানবাহনে যাতায়াত করা যায়।
খাল ও নদী
বিনাউটি ইউনিয়নের বুক চিরে বয়ে গেছে অনেক খাল ও নদী। যা উক্ত ইউনিয়নের সৌন্দর্য বাড়িয়ে দিয়েছে। তেমনি দুটি নদীর নাম সিনাই ও বিজনা নদী। মজলিশপুর স্টিল ব্রিজ এর পাশ দিয়ে বয়ে চলেছে এক প্রাচীন ঐতিহ্যবাহী নদী। স্বাদু পানির এসব খাল ও নদীর মাছ স্থানীয় লোকজনের মাছের চাহিদা মেটায়।
সুলতানি
সুলতানি ছিল একটি উসমানীয় স্বর্ণমুদ্রা। সুলতান দ্বিতীয় মুহাম্মদের সময় এই মুদ্রা প্রথম প্রস্তুত করা হয়। এর ওজন ছিল ৩.৪৫ গ্রাম। সুলতানি প্রাচীন উসমানীয় মুদ্রা এবং এটি আলতিন নামেও পরিচিত।
ব্যুৎপত্তি এবং ইতিহাস
ভূমধ্যসাগরে বাণিজ্যের সময়ে প্রয়োজনের মুখোমুখি হয়ে, উসমানীয় সাম্রাজ্য সামরিক ও বাণিজ্যিক স্তরে ভেনিস প্রজাতন্ত্রের মুখোমুখি হয়েছিল। ১৪৫৬ সালে মুহাম্মাদ ফাতিহ কনস্টান্টিনোপল (সবেমাত্র জয় করা), এদিরনে এবং সেরেস-এ নতুন টাকশাল তৈরিতে স্বাক্ষর করেন, যা শুধুমাত্র রৌপ্য আকসে উৎপাদনের জন্যই নয়, একটি নতুন অ্যাকাউন্টিং ইউনিটের জন্যও উৎসর্গীকৃত ছিল। সেক্ষেত্রে সোনার মুদ্রা তৈরি করা হয়েছিল, যা ভেনিসীয় স্বর্ণমুদ্রার সাথে প্রতিযোগিতা করতে সক্ষম। ডুচি (সাধারণভাবে জেকিনো বলা হয়) বা ফ্লোরেন্সের ফ্লোরিন, দুটি মুদ্রা ভূমধ্যসাগরীয় অববাহিকায় এবং মহাদেশীয় ইউরোপে তাদের স্থিতিশীলতা এবং দৃঢ়তার জন্য স্বীকৃত ছিল। এখানে লক্ষ্য প্রভাবশালী মুদ্রার অনুলিপি করা ছিলনা, বরং এটিকে সমতায় নিয়ে আসা। আর এই কৌশলটি দুই শতাব্দী ধরে সফল ছিল। প্রথম নথিভুক্ত টাকশাল ১৪৭৭-১৪৭৮ (হিজরি হিসেবে ৮৮২), কুস্তান্তিনিয়ায় (কনস্টান্টিনোপল), মুহাম্মাদ ফাতিহের সিলের (তুঘরা) নীচে। এই আদি মুদ্রাগুলোকে স্থানীয়ভাবে সুলতান বা হাসেন-ই সুলতানিয়ে বলা হয়। গড় ওজন ৩.৫৭২ গ্রাম খাঁটি গ্রেড সোনা (০.৯৯৭/১০০০)।
চিত্র:Sultani of Ahmed III, 1703.jpg
এই মুদ্রাগুলো তাদের মূল্যের কোন ইঙ্গিত বহন করে না। এটি বাজার যা তাদের সমতা নির্ধারণ করে, বা সম্ভবত একটি সাম্রাজ্যিক ডিক্রি। দাম তুলনামূলকভাবে স্থিতিশীল ছিল, গড়ে ৫০ রৌপ্য আকসে। বলকানে নতুন সোনার খনি আবিষ্কার এবং মিশর বিজয়ের কারণে সুলেমান দ্য ম্যাগনিফিসেন্টের রাজত্বকালে (১৫২০-১৫৬৬) সুলতান উৎপাদনের শীর্ষে পৌঁছেছিল। তখন স্বর্ণের ওজন বাজারমূল্যের হারে ৬০ আকসের সমতুল্য ৩,৫৪৪ গ্রাম করা হয়। ১৬ শতকের শেষের দিকে আর্থিক সংকট বা দুর্ভিক্ষের সময় রৌপ্য ধাতুর সাথে দাম খারাপ হয়েছিল। ১৭ শতকের শুরুতে ব্যবসায়ীরা সুলতানির প্রতি সন্দেহ করতে শুরু করে। তাই আকসের দাম পড়ে যায় এবং এর গুণমানও কমে যায়।
বণিক এবং রাজনীতিবিদদের জন্য এই ধরনের মুদ্রা সংরক্ষিত ছিল। যেসব লোকেরা এটি বহন করত না তারা একে আলতিন বলত, যার অর্থ "স্বর্ণ বা স্বর্ণমুদ্রা"।
শেষ সুলতানি প্রথম মাহমুদের (১৭৩০-১৭৫৪) শাসনামলে তৈরি হয়েছিল।
আরিয়ানা গ্রান্দে
আরিয়ানা গ্রান্দে-বুতেরা (জন্ম জুন ২৬, ১৯৯৩), পরিচিত আরিয়ানা গ্রান্দে নামে, একজন মার্কিন গায়িকা ও অভিনেত্রী। তিনি কর্মজীবন শুরু করেন ব্রডওয়ে মিউজিক্যাল ১৩ এ, ২০০৯-এ ক্যাট ভ্যালেন্টাইন ভূমিকায় নিকেলোডিয়ন টেলিভিশন ধারাবাহিক ভিক্টোরিয়াস এ অভিনয়ের পূর্বে । অনুষ্ঠানটি পরে শেষ হয় চার মৌসুম পরে, এবং গ্রান্দে হাজির হন স্পিনঅফ, স্যাম এন্ড ক্যাট এ, যেটি শেষ হয় ২০১৪-এ। তিনি আরো আর্বিভূত হন অন্যান্য মঞ্চ ও টেলিভিশন ভূমিকায়, এ্যানিমেটেড টেলিভিশন ও চলচ্চিত্রে কন্ঠ ও প্রদান করেন।
গ্রান্দের সঙ্গীত কর্মজীবন শুরু হয় মিউজিক ফ্রম ভিক্টোরিয়াস (২০১২) সাউন্ডট্রাকের মাধ্যমে। তিনি রিপাবলিক রেকর্ডসের সঙ্গে চুক্তিবদ্ধ হন এবং ২০১৩-এ তার প্রথম স্টুডিও অ্যালবাম ইউরস ট্রুলি প্রকাশ করেন, যেটি যুক্তরাষ্ট্রের বিলবোর্ড ২০০ এর তালিকায় প্রথম হিসেবে আত্নপ্রকাশ করে। অ্যালবামটির একক সঙ্গীত, "দ্য ওয়ে" বিলবোর্ড হট ১০০, এর তালিকায় সেরা দশে অবস্থান করে। সমালোচকরা তার বিস্তৃত কন্ঠ পরিসরকে মারিয়া ক্যারির সঙ্গে তুলনা করে থাকে।
গ্রান্দের দ্বিতীয় স্টুডিও অ্যালবাম, মাই এ্যাভরিথিং (২০১৪), মার্কিন যুক্তরাষ্ট্রের তালিকায় প্রথম স্থানে আত্নপ্রকাশ করে এবং অন্যান্য ২৪টি দেশে এটি সেরা দশে অবস্থান করে। অ্যালবামটির একটি একক গান "প্রবলেম" এবং অ্যালবামটির আরো কিছু গানের মাধ্যমে, তিনি ৩৪ সপ্তাহ ধরে ধারাবাহিকভাবে ছিলেন বিলবোর্ড হট ১০০ এর সেরা দশে এবং ২০১৪-এ কোন শিল্পীর সেরা দশে অবস্থান করা একক গানের সংখ্যার দিক থেকে তিনি শীর্ষস্থানে ছিলেন। ২০১৫-এ গ্রান্দে মাই এ্যাভরিথিং প্রচার করেন তার প্রথম বিশ্ব ভ্রমণ দ্য হানিমুন ট্যুর এর সঙ্গে, অতিথি হিসেবে অভিনয় করেন ফক্স  এর হাস্যরস ভৌতিক টেলিভিশন ধারাবাহিক, স্ক্রিম কুইনস এ এবং প্রকাশ করেন একটি হলিডে ইপি, ক্রিসমাস এন্ড চিল। ২০১৬-এ, তিনি তার তৃতীয় স্টুডিও অ্যালবামের আত্নপ্রকাশ করেন, ডেনজারাস উইম্যান, এবং অ্যালবামটি থেকে কিছু গান। অ্যালবামটির ডেনজারাস উইম্যান শিরোনামের একক গানটি বিলবোর্ড হট ১০০ তালিকায় দশম স্থানে অবস্থান করে, যা গ্রান্দেকে তৈরি করে ইতিহাসে প্রথম ব্যক্তি যার কিনা প্রথম তিনটি অ্যালবামেরই  একক গান তালিকার শীর্ষ দশে অবস্থান করে। অ্যালবামটি বিলবোর্ড ২০০ এর তালিকার দ্বিতীয় স্থানে অবস্থান করে। জানুয়ারি ২০১৭ এর হিসেবে, গ্রান্দের গানের ভিডিও গুলো  অনলাইনে সাত বিলিয়ন বারের থেকেও বেশি বার দেখা হয়েছে।
গ্রান্দের অর্জনে রয়েছে তিনটি আমেরিকান মিউজিক অ্যাওয়ার্ডস, একটি এমটিভি ভিডিও মিউজিক অ্যাওয়ার্ড, তিনটি এমটিভি ইউরোপ মিউজিক অ্যাওয়ার্ড এবং চারটি গ্রামি অ্যাওয়ার্ড মনোনয়ন। তার মোট তিনটি অ্যালবামই আরআইএএ কতৃর্ক প্লাটিনাম হিসেবে স্বীকৃতি পেয়েছে। তিনি কিছু দাতব্যে সাহায্য করে থাকেন, এবং সামাজিক যোগাযোগের মাধ্যমে ব্যাপক ভাবে অনুসরন হয়ে থাকেন ; তিনি ইন্সটাগ্রাম এ দ্বিতীয় সর্বোচ্চ অনুসারিত ব্যক্তি। ২০১৬-এ, টাইম তাদের বার্ষিক টাইম ১০০ এর  বিশ্বের ১০০ সর্বোচ্চ প্রভাবশালী ব্যক্তির তালিকায় তাকে স্থান দিয়েছে।
১৯৯৩–২০০৮: প্রারম্ভের জীবন ও কর্মজীবনের শুরু
আরিয়ানা গ্রান্দে-বুতেরা জন্মগ্রহণ করেন বোকা র্যাটন, ফ্লোরিডা তে, তার পিতা জন গ্রান্দে, তিনি হোস-ম্যাককেন কমিউনিকেশন্সের চীফ-এক্সিকিউটিভ অফিসার, যেটি একটি টেলিফোন ও এ্যার্লাম সিস্টেম কোম্পানি,  এবং তার মাতা এ্যাডওর্য়াড বুতেরা, বোকা র্যাটনের একজন গ্রাফিক্স ডিজাইন ফার্মের মালিক। তার নামটি রাখার পেছনে তারা উৎসাহ পেয়েছিল ফেলিক্স দ্য ক্যাট: দ্য মুভির প্রিন্সেস ওরিয়ানা থেকে। গ্রান্দে ইতালীয় বংশোদ্ভূত। তার একজন বড় ভাই রয়েছে ফ্রাংকি গ্রান্দে, যিনি একজন অভিনেতা, নাচিয়েও প্রযোজক, এবং আরিয়ানা তার নানী মার্জোরি গ্রান্দের সঙ্গে ঘনিষ্ঠ। গ্রান্দের পরিবার নিউ ইর্য়ক থেকে ফ্লোরিডায় স্থানান্তরিত হয় যখন তার মা তাকে নিয়ে অন্ত:সত্বা, এবং তার মা-বাবা তার ৮ কিংবা ৯ বছর বয়সের কাছাকাছি সময়ে পৃথক হয়ে যায়।
একটি শিশু হিসেবে, গ্রান্দে ফোর্ট লডারডেল শিশু মঞ্চে অভিনয় করতো, তিনি গীতিনাট্য দি উইজার্ড অব ওজেড এ এনি চরিত্রে প্রথম অভিনয় করেন এবং বিউটি এন্ড দ্য বিস্টে ও অভিনয় করেছেন। ৮ বছর বয়সে,  তিনি একটি যাত্রীবাহী জাহাজে কারাওকে লাউঞ্জে অনেক বাদক দলের সামনে অভিনয় করেন,  যেমন: দক্ষিণ ফ্লোরিডার বাদক দল, ফ্লোরিডা সান সাইন পপস এবং সিম্পোনিক অর্কেস্ট্রাস এবং তিনি জাতীয় টেলিভিশনে তার অভিষেক ঘটান ফ্লোরিডা প্যানথারস এর জন্য "দি স্টার স্প্যানগ্লেড ব্যানার" পরিবেশন করে। তিনি ভর্তি হন পাইন ক্রেস্ট স্কুল ও নর্থ ব্রোর্য়াড প্রিপেরেটরি স্কুলে।
ব্যক্তিগত জীবন
গ্রান্দে রোমান ক্যাথলিক হিসেবে বেড়ে ওঠেছেন কিন্তু ক্যাথলিজম পরিত্যাগ করেন ষোড়শ বেনডিক্ট এর সময়ে, সমকামিতার প্রতি চার্চের অবস্থানের বিপক্ষে উদ্ধৃতি প্রকাশ করেছেন, তার ভাই একজন সমকামী। তিনি ১২ বছর বয়স থেকেই তিনি এবং তার ভাই কাব্বালার শিক্ষা অনুসরন করেছেন। বিশ্বাস করেছেন "ধারনায় মিথ্যা ভিত্তি রয়েছে যদি তুমি অন্যের প্রতি সদয় হও, তোমার উপর ভালো কিছু ঘটবে।" তার কিছু গান, যেমন "ব্রেক ইউর হার্ট রাইট ব্যাক'', এলজিবিটি অধিকার সমথর্ন করেছে।
২০০৮-এ গ্রান্দে তার সহযোগী অভিনেতা গ্রাহাম ফিলিপসের সঙ্গে দেখা হয় গীতিনাট্য ১৩ এ অভিনয়ের সময় এবং ডিসেম্বর ২০১১ পর্যন্ত তার সঙ্গে সাক্ষাৎ করেন। তিনি আগস্ট ২০১২ থেকে জুলাই ২০১৩ পর্যন্ত সাক্ষাৎ করেছেন অস্ট্রেলিয়ান ইউটিউব কমেডিয়ান  জেই ব্রুকসের সঙ্গে।  গ্রান্দে ২০১৫-এর এপ্রিল পর্যন্ত আট মাস সাক্ষাৎ করেছেন তার সাবেক গীতিনাট্য সহযোগী বিগ সেনের সঙ্গে।
অভ্যর্থনা ও সুনাম
তার সমস্ত পূর্ণ দৈর্ঘ্যের অ্যালবামগুলি প্ল্যাটিনামে স্বীকৃত হয়েছে আরআইএএ কর্তৃক। গ্রান্দে সামাজিক যোগাযোগের মাধ্যম গুলোতে ব্যাপক হারে অনুসরিত হন। মার্চ ২০১৭-এর হিসাবে, গ্রান্দের  ইউটিউব চ্যানেল ArianaGrandeVevo তে ১৫ মিলিয়ন সাবস্ক্রাইবার রয়েছে এবং ২৫ তম সবচেয়ে সাবস্ক্রাইব চ্যানেল; হিসেবে স্থান পেয়েছে; তার গানের ভিডিও সাত বিলিয়ন বারের চেয়ে বেশি দেখা হয়েছে়; তার ইন্সটাগ্রাম একাউন্টটি ১০০ মিলিয়নেরও বেশি সংখ্যক অনুগামীদের দ্বারা অনুসরন হয়। ইন্সটাগ্রাম তাকে ইন্সটাগ্রামের ২য় সর্বোচ্চ অনুসারী ব্যক্তি হিসেবে তার নামকরণ করেছে;  তার টুইটার একাউন্টের অনুগামীদের সংখ্যা ৪৫ মিলিয়নের চেয়েও বেশি এটি ১৭ তম সর্বোচ্চ অনুসরণ করা টুইটার অ্যাকাউন্ট; ; এবং তার ফেসবুক পাতাটিতে ৩০ মিলিয়নের বেশি লাইক ছিল।
আরিয়ায়া গ্রান্দে মে ২০১৭ সালের হিসেবে, ১৩৯ টি মনোনয়নের মধ্যে ৪৭ টি পুরস্কার জিতেছেন ।গ্রান্দে চারটি গ্র্যামি পুরস্কার এর জন্য মনোনীত হয়েছেন এবং একটি এমটিভি ভিডিও মিউজিক অ্যাওয়ার্ড জিতেছেন, তিনটি এমটিভি ইউরোপ সঙ্গীত পুরস্কার এবং তিনটি আমেরিকান মিউজিক অ্যাওয়ার্ডস (২০১৩, ২০১৫ এবং ২০১৬) জিতেছেন। তিনি সাতটি বিলবোর্ড মিউজিক অ্যাওয়ার্ডস মনোনয়ন পেয়েছেন। গ্র্যান্ডে স্যাম ও ক্যাটে পারফরম্যান্সের জন্য ২০১৪ নিকেলোডিয়ান কিডস চয়েস অ্যাওয়ার্ড জিতেছেন।  পরবর্তীতে, তিনি আরও দুটি কিডস চয়েস অ্যাওয়ার্ডস  জিতে নেন এবং একটি পিপলস চয়েস অ্যাওয়ার্ড জিতেন। ২০১৪ সালে, তিনি তার অভিষেক বছরে শ্রেষ্ঠত্বের জন্য মিউজিক বিজনেজ এ্যাসোসিয়েশন থেকে বছরের সেরা পুরস্কার অর্জন করেন। বাম্বি পুরস্কারে তিনি সেরা নবাগতের জন্য পুরস্কার পান। তিনি ২০১৪ সালে ইহার্ট রেডিও মিউজিক অ্যাওয়ার্ডের ইয়াং ইনফ্লুয়েসার অ্যাওয়ার্ড পান। এবং বিলবোর্ড উইম্যান ইন মিউজিক পুরস্কার: ২০১৪ সালে তার সাফল্যের জন্য রাইজিং স্টার পেয়েছেন। তিনি ছয়টি টিন চয়েস অ্যাওয়ার্ডস জিতেছেন।   ২০১৬-এ , টাইম তাদের বার্ষিক টাইম ১০০ এর  বিশ্বের ১০০ সর্বোচ্চ প্রভাবশালী ব্যক্তির তালিকায় তাকে স্থান দিয়েছে।
ভ্রমণ
উন্মুক্ত অভিনয়
নরেন্দ্র হিরওয়ানি
নরেন্দ্র দীপচাঁদ হিরওয়ানি (نريندر هرواڻي; জন্ম: ১৮ অক্টোবর, ১৯৬৮) উত্তরপ্রদেশের গোরখপুর এলাকায় জন্মগ্রহণকারী বিখ্যাত ভারতীয় ক্রিকেট তারকা। ভারত ক্রিকেট দলের অন্যতম সদস্য ছিলেন। দলে তিনি মূলতঃ লেগ স্পিন বোলাররূপে ভূমিকা রাখতেন। পাশাপাশি ডানহাতে নিচের সারির কার্যকরী ব্যাটসম্যান ছিলেন নরেন্দ্র হিরওয়ানি। টেস্ট অভিষেকে ব্যাপক সাফল্য লাভের প্রেক্ষিতে বিশ্ব ক্রিকেট অঙ্গনে স্মরণীয় হয়ে আছেন।
প্রারম্ভিক জীবন
গোরখপুরের সম্ভ্রান্ত পরিবারের সন্তান তিনি। শৈশবে ইন্দোরে চলে যান। মধ্যপ্রদেশের ক্রিকেটার সঞ্জয় জাগডালের তত্ত্বাবধানে মাঠের কাছাকাছি একটি কক্ষে থাকতেন। ১৬ বছর বয়সে মধ্যপ্রদেশের সদস্যরূপে প্রথম-শ্রেণীর ক্রিকেটে অভিষেক ঘটে তার। খেলায় তিনি পাঁচ উইকেট দখল করেছিলেন। পরের মৌসুমে অস্ট্রেলিয়ার বিপক্ষে অনূর্ধ্ব-১৯ স্তরের ক্রিকেটে ৩ টেস্টে ২৩ উইকেট পান। ১৯৮৭-৮৮ মৌসুমে সফরকারী ওয়েস্ট ইন্ডিজ একাদশের বিপক্ষে অনূর্ধ্ব-২৫ দলের সদস্য হিসেবে প্রথম ইনিংসে ব্যর্থ হলেও দ্বিতীয় ইনিংসের ৬ উইকেটের সবগুলোই তার দখলে ছিল। ফলশ্রুতিতে টেস্ট দলে খেলার জন্য তাকে আমন্ত্রণ জানানো হয়।
আন্তর্জাতিক ক্রিকেট
জানুয়ারি, ১৯৮৮ সালে সফরকারী ওয়েস্ট ইন্ডিজের বিপক্ষে মাদ্রাজে অনুষ্ঠিত চূড়ান্ত ও চতুর্থ টেস্টে তার অভিষেক হয়। প্রথম ইনিংসে ৮/৬১ পান। এরপর দ্বিতীয় ইনিংসে ওয়েস্ট ইন্ডিজের জয়ের জন্য ৪১৬ রানে ধাবিত হয়। কিন্তু ব্যাটসম্যানেরা ব্যর্থ হন ও উইকেট-রক্ষক কিরণ মোরে পাঁচ স্ট্যাম্পিং করেন। ঐ ইনিংসে ৮/৭৫ পান ও টেস্টে সর্বমোট ১৬/১৩৬ তোলেন। এরফলে বিশ্বের চতুর্থ বোলার হিসেবে অভিষেক টেস্টের এক ইনিংসে আট উইকেট লাভের বিরল সৌভাগ্য অর্জন করেন। এছাড়াও তার এ বোলিং পরিসংখ্যান নভেম্বর, ২০১৬ সাল পর্যন্ত টেস্ট অভিষেকে সেরা বোলিং পরিসংখ্যানরূপে বিবেচিত হয়ে আসছে। তার পূর্বে অস্ট্রেলীয় বোলার বব ম্যাসি জুন, ১৯৭২ সালে লর্ডসে ইংল্যান্ডের বিপক্ষে অনুষ্ঠিত দ্বিতীয় টেস্টে ৮/৮৪ ও ৮/৫৩ পেয়েছিলেন। এছাড়াও ম্যাসির গড়া ১৬/১৩৭ রানের রেকর্ড ভেঙ্গে যায়। কিন্তু তারা উভয়েই তাদের অভিষেক টেস্টের উভয় ইনিংসে আট উইকেট করে পেলেও পরবর্তীকালে খেলায় ধারাবাহিকতা রক্ষা করতে পারেননি।
কয়েকমাস পর শারজায় অনুষ্ঠিত ত্রি-দেশীয় প্রতিযোগিতায় তিন খেলায় ১০ উইকেট নিয়ে ম্যান অব দ্য টুর্নামেন্টের পুরস্কার পান। পরের বছর নিউজিল্যান্ডের বিপক্ষে ৩ টেস্টের সিরিজে তিনি ২০ উইকেট এবং তার সঙ্গী আরশাদ আইয়ুব ২১ উইকেট তুলে নেন। তার প্রথম চার টেস্টে ৩৬ উইকেট লাভ যে-কোন বোলারের জন্য সেরা সাফল্যরূপে বিবেচিত। ১৯৮৯-৯০ মৌসুমে ওয়েস্ট ইন্ডিজ সফরে তিনি দারুণভাবে ব্যর্থ হন। এমনকি পোর্ট অব স্পেনের স্পিনারদের সহায়ক পিচেও তিনি তেমন সফলতা লাভ করতে পারেননি। ১৯৯০ সালে ওভালে স্বাগতিক ইংল্যান্ডের বিপক্ষে একাধারে ৫৯ ওভার বোলিং করে বিশ্বরেকর্ড গড়েন যা অদ্যাবধি টিকে রয়েছে। তবে, ১৯৯১-৯২ মৌসুমে বিশ্ব সিরিজ কাপের শেষ খেলায় ব্রায়ান লারা ও রিচি রিচার্ডসনকে আউট করেন। কিন্তু তার এ সাফল্য বিশ্বকাপে খেলার উপযোগী করতে পারেনি।
অবসর
২০০৫-০৬ মৌসুমে প্রথম-শ্রেণীর ক্রিকেটকে বিদায় জানান তিনি। ৩ সেপ্টেম্বর, ২০১৪ তারিখে রঞ্জি ট্রফি প্রতিযোগিতায় মধ্যপ্রদেশ ক্রিকেট সংস্থার নির্বাচকমণ্ডলীর সভাপতির দায়িত্ব পালন করেন।
সবুজ সোহানুর
সবুজ সোহানুর একজন বাংলাদেশী পেশাদারী হকি খেলোয়াড়। তিনি বাংলাদেশ জাতীয় হকি দলের হয়ে খেলেন।
বাহরাইন ওয়ার্ল্ড ট্রেড সেন্টার
বাহরাইনের ওয়ার্ল্ড ট্রেড সেন্টার (ইংরেজিতে: The Bahrain World Trade Center) যা ২৪০ মিটার বা ৭৮৭ফুট উচু ৫০ তলা বিশিষ্ঠ যমজ বিল্ডিং যার স্থপতি হলেন শন কিলা নামে একজন দক্ষিণ আফ্রিকান। ভবনটি Bahrain WTC বা BWTC নামেও পরিচিত। এটি মানামা, বাহরাইনতে অবস্থিত পৃথিবীর ১ম উইন্ড টারবাইন বায়ুবিদ্যুৎ কেন্দ্র সমন্বিত বিল্ডিং ।
৫০ তলা বিশিষ্ঠ যমজ বিল্ডিং যার প্রয়োজনীয় বিদ্যুৎ এর ১১-১৫% প্রায় ১.৩-১.৮ গিগা ওয়াট আওয়ার/বছর উৎপাদন হবে বিল্ডিং এ স্থাপিত ৩২গজ বা ৯৬ফুট ডায়ামিটারের ৩x২২৫ কিলোওয়াট এর উইন্ড টারবাইন (বায়ুবিদ্যুৎ কেন্দ্র) হতে। এই পরিমাণ বিদ্যুৎ দিয়ে ৩০০ বাড়িতে ১ বছর আলোর ব্যবস্থা করা সম্ভব।
সরিষা ইউনিয়ন
সরিষা ইউনিয়ন নামে বাংলাদেশে মোট ২টি ইউনিয়ন রয়েছে। যথা:
সারোয়ার হোসেন
সারোয়ার হোসেন একজন বাংলাদেশী পেশাদারী হকি খেলোয়াড়। তিনি বাংলাদেশ জাতীয় হকি দলের হয়ে খেলেন।
হাজরা মাশরুর
হাজরা মারুর ("হাজেরাহ মাশরুর " জন্ম ১৭ জানুয়ারী ১৯৩০ সালে এবং তিনি মারা গেছেন ১৫ সেপ্টেম্বর ২০১২ সালে) ছিলেন একজন পাকিস্তানি নারীবাদী লেখক।
ব্যক্তিগত জীবন
হাজরা মাশরুর জন্ম ১৯৩০ সালের ১৭ জানুয়ারী ভারতের লখনউতে। তার পিতার নাম ডাঃ সৈয়দ তাহহুর আলী খান। যিনি ছিলেন একজন ব্রিটিশ সেনাবাহিনী মেডিকেল চিকিৎসক। তিনি হঠাৎ হার্ট অ্যাটাক করেন এবং তিনি মারা যান। তাঁর আরও পাঁচ বোন ছিলেন খাদিজা মাস্তর তার এক প্রখ্যাত লেখক বোন। এছাড়া  খাদিজা মাস্তর  একজন কবি, নাট্যকার এবং একটি সংবাদপত্রের বিভাগীয় প্রধান লেখক। তার পরিবার মূলত তার মায়ের দ্বারা উত্থাপিত হয়েছিল। তিনি ছোটবেলা থেকেই লেখালেখি শুরু করেছিলেন।
১৯৪৭ সালে পাকিস্তানের স্বাধীনতার পরে, তিনি এবং তার বোনরা পাকিস্তানে চলে যান এবং লাহোরে স্থায়ী হন। তাঁর বইয়ে একজন উর্দু লেখক লিখেছেন যে হাজরা বিখ্যাত উর্দু কবি সাহির লুধিয়ানভীর সাথে জড়িত ছিলেন তা কেউ জানত না। কিন্তু একবার সাহিত্যের সমাবেশে লুধিয়ানভি একটি শব্দ ভুলভাবে উচ্চারণ করলে হাজরা তার সমালোচনা করেন এবং তিনি ক্রুদ্ধ হন। পরে, তিনি ২৮ বছর ধরে দৈনিক ডনের সম্পাদক ছিলেন। তিনি আহমেদ আলী খানকে বিয়ে করেছিলেন। ২০০৭ সালে তাঁর মৃত্যুর আগে তারা ৫৭ বছর ধরে বিবাহিত জীবন কাটিয়েছিল । তাদের দুটি মেয়ে রয়েছে। তিনি উর্দু সাহিত্যের ইতিহাসের খ্যাতিমান লেখক খাদিজা মাস্তুরের ছোট বোন ছিলেন।
পেশা
হাজরা মাশরুর ছোট বেলা থেকেই ছোট গল্প লেখা শুরু করেছিলেন। উর্দু সাহিত্য চক্র থেকে সাহিত্য ম্যাগাজিনে প্রকাশিত তার ছোট গল্পগুলি খুবই প্রশংসা পেয়েছিল। তিনি আহমেদ নাদিম কাসমীর সাথে সাহিত্য পত্রিকা নাকোশ সম্পাদনা করেছেন। কাসমীর তাঁর ও তাঁর বোনের বন্ধু ছিলেন। তাঁর লেখাগুলির কারণে তিনি বিরাজমান মুসলিম সমাজে বিতর্কিত হয়ে উঠলে পুরুষ-দাপুটে দলগুলি তাকে আক্রমণ করে। তিনি উর্দু সাহিত্য এবং উর্দু কথাসাহিত্যের ইতিহাসে সাহসী কল্পনা এবং অপ্রচলিত উপায়ে ছোট গল্প লেখার মাধ্যমে নিজের স্থান তৈরি করেছিলেন। তিনি খুবই সহজ গদ্য রচনা করতেন অথচ সেগুলো হতো কার্যকর গদ্য রচনা। তার লেখার পদ্ধতি ছিল ডাউন-টু-আর্থ পদ্ধতি।
তিনি বেশ কয়েকটি ছোটগল্পের বই লিখেছিলেন। যাতে তিনি লিখেছেন পুরুষদের সমান নারীদের জন্য সামাজিক, রাজনৈতিক, আইনি এবং অর্থনৈতিক অধিকার উত্থাপন নিয়ে। হাজরা মাশরুর ছিলেন প্রগতিশীল লেখক আন্দোলনের অন্যতম মশাল বহনকারী পাশাপাশি উপমহাদেশের নারীবাদের অন্যতম পথিকৃৎ।
মৃত্যু এবং উত্তরাধিকার
হাজরা মাশরুর ১৫ ই সেপ্টেম্বর ২০১২ সালে পাকিস্তানের করাচিতে মারা যান।
করিম সাদিক
করিম খান সাদিক (জন্ম: ২৮ ফেব্রুয়ারি ১৯৮৪) হলেন একজন আফগান ক্রিকেটার। তিনি একজন ডান হাতি ব্যাটসম্যান এবং আফগান জাতীয় ক্রিকেট দলের হয়ে মাঝে মধ্যে উইকেটরক্ষক হিসেবে ভূমিকা পালন করে থাকেন। এছাড়াও তিনি ডানহাতি অফব্রেক বল করে থাকেন। ২০০৯ সালের ক্রিকেট বিশ্বকাপ কোয়ালিফায়ার ম্যাচে ডেনমার্ক জাতীয় ক্রিকেট দলের বিরুদ্ধে ২৭ রান খরচ করে ৪ উইকেট লাভ করার কৃতিত্ব অর্জন করেন।
খেলোয়াড়ী জীবন
করিমকে ২০০৯ সালের আইসিসি ওয়ার্ল্ড কাপ কোয়ালিফায়ারের সময় নেদারল্যান্ডস তাদের পরাজয়ের "অনুপযুক্ত এবং ইচ্ছাকৃত শারীরিক যোগাযোগের" কারণে এক ম্যাচের জন্য তাকে সাসপেন্ড করা হয়। উক্ত টুর্নামেন্টে তিনি ব্যাটসম্যান হিসেবে অসাধারণ ক্রিকেট খেলেন যাতে তিনি সর্বোচ্চ স্কোর ৯২ রান করেন এবং আশ্চর্যজনকভাবে বল হাতে একটি উইকেটও লাভ করেন।
ক্যামবাসদুন নিউ গ্রাউন্ড
ক্যামবাসদুন নিউ গ্রাউন্ড (Cambusdoon New Ground) স্কটল্যান্ডের এওয়াইআরে অবস্থিত একটি ক্রিকেট খেলার মাঠ। এটা এওয়াইআর ক্রিকেট ক্লাব এর স্থানীয় মাঠ এবং ইউরোপীয় ক্রিকেট চ্যাম্পিয়নশিপ টুর্নামেন্ট অংশ হিসাবে আগস্ট ২০০৬ সালে তিনটি একদিনের আন্তর্জাতিক ম্যাচ আয়োজন করা হয়। এছাড়াও এটি আফগানিস্তান জাতীয় ক্রিকেট দলের বিরুদ্ধে স্কটিশ টিমের জন্য ২০১০ সালে দুটি একদিনের ম্যাচ আয়োজন করা হয়।
বাহাদুরপুর ইউনিয়ন
বাহাদুরপুর ইউনিয়ন নামে বাংলাদেশে মোট ৫টি ইউনিয়ন রয়েছে। যথা:
ফুটফলস অফ ইন্ডিয়ান হিস্ট্রি
ফুটফলস অফ ইন্ডিয়ান হিস্ট্রি (১৯১৫) হল ভগিনী নিবেদিতার লেখা একটি বই। নিবেদিতা ভারতে সমাজসেবার কাজে নিজের জীবন উৎসর্গ করেছিলেন। এই বইতে লেখক ভারতের ইতিহাস, তার গৌরব ও সীমাবদ্ধতাগুলি আলোচনা ক্করেছেন। ভারতের ধর্ম, দর্শন, সংস্কৃতি, স্থাপত্যের মতো গুরুত্বপূর্ণ বিষয়গুলি এই বইতে আলোচিত হয়েছে। লেখক শুধু ভারতের সমস্যাগুলিই আলোচনা করেননি, বরং এই সমস্যার সমাধানে কিছু পথের কথাও বলেছেন।
এলিউসিনীয় রহস্যবাদ
থাম্ব| এলিউসিসের স্যাংকচুয়ারিতে আবিষ্কৃত খ্রিস্টপূর্ব মধ্য ৪র্থ শতকের এলিসিনীয় রহস্যবাদের উপাদান চিত্রিত [[নিনিওন ট্যাবলেট নামক একটি ব্রতমূলক বা শপথমূলক ফলক ]] এলিউসিনীয় রহস্যবাদ (Eleusinian Mysteries) ( Ἐλευσίνια Μυστήρια ) ছিল ডেমেতের এবং পার্সিফোনের উপাসক সম্প্রদায়ের জন্য প্রতি বছর প্রাচীন গ্রিসের এলিউসিসের প্যানহেলেনিক বা সকল গ্রিকের জন্য উন্মুক্ত স্যাংকচুয়ারি ভিত্তিক একটি দীক্ষাদানভিত্তিক ধর্ম বা রহস্যবাদ। তারা হ'ল "প্রাচীন গ্রিসের গোপন ধর্মীয় আচারের মধ্যে সবচেয়ে বিখ্যাত"। এই রহস্যবাদের ভিত্তি ছিল একটি পুরাতন কৃষিবাদী উপাসক সম্প্রদায়, এবং এটির মাইসিনীয় পর্যায়ের ধর্মীয় অনুশীলন থেকে উদ্ভূত হবার কিছু সাক্ষ্যপ্রমাণও রয়েছে। এই রহস্যবাদ পাতালপুরীর রাজা হেডিসের দ্বারা দেমেতেরের থেকে তার কন্যা পারসিফোনের অপহরণের পুরাণকে প্রতিফলিত করে, যে ঘটনাটি তিনটি পর্যায়ের একটি চক্রে সাধিত হয় : অবতরণ (descent বা হারানো), অনুসন্ধান, এবং উত্তোরণ (ascent বা άνοδος); যেখানে এর মূল সারভাবটি উত্তোরণ যখন পারসিফোনের সাথে তার মা দেমেতেরের পুনর্মিলনী ঘটে। এটি হেলেনবাদী পর্যায়ের একটি প্রধান উৎসব ছিল এবং পরে রোমেও ছড়িয়ে পড়ে। একই ধরনের ধর্মীয় অনুষ্ঠানগুলি নিকট প্রাচ্য এবং মিনোয়ান ক্রিটের কৃষিভিত্তিক সমাজেও দেখা যায়। কৃষ্ণাঙ্গ সমিতিতে এবং মিনোয়ান ক্রেটে দেখা যায় ।
আচার, অনুষ্ঠান এবং বিশ্বাসগুলি অ্যান্টিকুইটি বা প্রাচীন যুগ থেকে গোপনে এবং ধারাবাহিকভাবে সংরক্ষণ করা হত। দীক্ষিতদের জন্য, পার্সিফোনের পুনর্জন্ম প্রজন্ম থেকে প্রজন্মান্তর প্রবাহিত জীবনের অমরত্বকে প্রতীকায়িত করত, এবং পরকালে তারা পুরস্কৃত হবে বলে বিশ্বাস করত। অনেক চিত্রকর্ম এবং মৃৎশিল্পের টুকরো রয়েছে যা রহস্যগুলির বিভিন্ন দিক চিত্রিত করে। রহস্যগুলি পরকালীন জীবন দেখানো বা সামনে নিয়ে আসার সাথে সম্পর্কিত ছিল বলে কোন কোন পণ্ডিত মনে করেন, এলিউসিনীয় রহস্যবাদের ক্ষমতা ও এতদিন ধরে টিকে থাকার পেছনে যে দুই হাজার বছর ধরে ধারাবাহিকভাবে চলা আচার, অনুষ্ঠান ও অভিজ্ঞতা রয়েছে তার পেছনে সাইকেডেলিক ড্রাগ বা মানসিক অবস্থা পরিবর্তনকারী ঔষদ বা এনথিওজেনের ভূমিকা রয়েছে। শহরটির নাম এলিউসিস শব্দটিকে গ্রিকপূর্ব বলে মনে হয়, এবং এটি এলিসিয়াম ও গ্রিক দেবী ইলিথিয়া এর নামের সাথে সম্পর্কিত বলে মনে হয়।
ব্যুৎপত্তি
ইলিউসিস নগরের রহস্যবাদকেই এলিউসিনীয় রহস্যবাদ ( Ἐλευσίνια Μυστήρια)  বলা হয়।
এলিউসিস নামটি গ্রিক-পূর্ব বা গ্রিক ভাষার পূর্বে সেই অঞ্চলে যে ভাষা ছিল সেই ভাষার, এবং নামুটি দেবী ইলিথিয়া এর সাথে সম্পর্কিত হয়ে থাকতে পারে। তার নাম Ἐλυσία  ( এলিসিয়া ) ল্যাকোনিয়া এবং মেসিনি অঞ্চলে তার নাম ছিল এলিসিয়া (Ἐλυσία), যা সম্ভবত ইলেউসিনিওস এবং এলিউসিস মাসের নামের সাথে সম্পর্কিত, তবে এটি বিতর্কিত।
প্রাচীন গ্রিক শব্দ "mystery" ( μυστήριον ) এর অর্থ "রহস্য বা গোপনীয় অনুষ্ঠান" এবং এটি ক্রিয়াপদ mueō ( μυέω)  এর সাথে সম্পর্কিত যার অর্থ হচ্ছে রহস্যবাদে দীক্ষালাভ, এবং এর বিশেষ্য হচ্ছে mustēs (μύστης) যার অর্থ হচ্ছে দীক্ষাপ্রাপ্ত ব্যক্তি। mustikós  (μυστικός ) শব্দটির দ্বারা বোঝায় "রহস্যবাদের সাথে সংযুক্ত", বা "ব্যক্তিগত, গোপন" (আধুনিক গ্রীকেও এর অর্থ একই)।
দেমেতের এবং পার্সিফোন
থাম্ব| [[ন্যাশনাল আর্কিওলজিকাল মিউজিয়াম অফ অ্যাথেন্স|ন্যাশনাল আর্কিওলজিকাল মিউজিয়াম অফ অ্যাথেন্সে সংরক্ষিত খ্রিস্টপূর্ব ৫ম শতকের কারুশিল্পে দেমেতের ট্রিপ্টোলেমাসকে গমের গুচ্ছ দিচ্ছেন, এবং পার্সিফোন তাকে আশির্বাদ দিচ্ছেন ]] এলিউসিনীয় রহস্যবাদ হোমারীয় স্তোত্রের (আনু. খ্রিস্টপূর্ব ৬৫০ অব্দ) একটিতে বর্ণিত কৃষি ও উর্বরতার দেবী দেমেতের সম্পর্কিত একটি পৌরাণিক কাহিনীর সাথে সম্পর্কিত। স্তোত্রটি অনুসারে দেমেতেরের কন্যা পার্সিফোনকে (যাকে কোরে নামেও ডাকা হয়) পৃথিবীর সকল ফুলকে রং করার দায়িত্ব অর্পন করা হয়। কিন্তু এই কাজ শেষ করার আগে, তাকে পাতালপুরীর দেবতা হেডিস অপহরণ করে নিয়ে যান। বিক্ষিপ্ত দেমেতের তার মেয়েকে সারা পৃথিবীতে খুঁজে বেড়ান। তিনি পৃথিবীতে ভয়ঙ্কর খরার সৃষ্টি করেন, যার ফলে মানুষ অনাহারে ভোগে এবং দেবদেবীদের জন্য বলি দেয়া ও তাদের পূজা করা বন্ধ করে দেয়, এর ফলে জিউস বাধ্য হয়ে এবং দেমেতেরের দুর্দশা দেখে তার মেয়ে পার্সিফোনকে তার মায়ের কাছে ফিরিয়ে দেবার ব্যবস্থা করেন।
পৌরাণিক কাহিনী অনুসারে, তার অনুসন্ধানের সময় দেমেতের দীর্ঘ পথ ভ্রমণ করেছিল এবং এই পথে অনেক ছোট ছোট অভিযান কাহিনী ছিল। একটিতে তিনি ট্রিপ্টোমেলাসকে কৃষির গোপন বিষয় শিখিয়েছিলেন। শেষ পর্যন্ত, জিউসের সাথে আলোচনার পর দেমেতের তার মেয়ের সাথে পুনরায় মিলিত হয়েছিলেন এবং পৃথিবী তার পূর্বের শ্যামলিমা এবং সমৃদ্ধি - প্রথম বসন্তে ফিরে আসে।
জিউস এবং অন্যান্য দেবদেবীরা ক্ষুধার্ত মানুষের আর্ত চিৎকারে ও যন্ত্রণার শুনতে পেরেছিলেন, এতে হেডিস বাধ্য হয়ে পার্সিফোনকে ফিরিয়ে দিয়েছিলেন। কিন্তু গ্রিক নিয়তিদেবীর একটি নিয়ম ছিল, যেই পাতালপুরী থেকে কোন খাবার বা পানীয় গ্রহণ করবে তাকে সেখানে অনন্তকাল কাটাতে হবে। পার্সিফোনকে তার পুনরুদ্ধারের জন্য প্রেরণ করা হার্মিসের কাছে ছেড়ে দেওয়ার আগে হেডিস তাকে ডালিমের বীজ খেতে (কাহিনী অনুসারে ছয়টি বা চারটি) প্ররোচিত করেছিলেন, যার জন্য তাকে প্রতি বছর কয়েক মাসের জন্য পাতালপুরীতে ফিরে যেতে হয়। তিনি ছয় বা চার মাস (বীজ প্রতি এক মাস) হেডিসের সাথে থাকতে বাধ্য থাকেন এবং বছরের বাকি সময়টি মায়ের সাথে মাটির উপরে থাকেন। এর ফলে একটি দীর্ঘ সময় ধরে দেমেতের পার্সিফোনের অনুপস্থিতির কারণে দুঃখের কারণে পৃথিবীতে চাষে অবহেলা করেন।পার্সিফোন যখন ফিরেআসেন, দেমেতের তখন আনন্দিত হন এবং পুনরায় পৃথিবীর যত্ন নেন।
রহস্যবাদটির কেন্দ্রীয় ভিত্তি ছিল দেমেতের নিয়ে হোমারীয় স্তোত্রের ৪১৫ নং বাক্য, যেখানে শীতকালে পার্সিফোনের হেডিসের কাছে থাকার এবং বসন্তে ফিরে আসার কথা বলা হয়েছে: "এই সেই (পার্সিফোনের ফিরে আসার) দিন, উদার বসন্ত ঋতুর একেবারের শুরুর সময়।" এই কথাটি ভূমধ্যসাগরীয় ঋতু পরিবর্তনের সাথে সম্পর্কিত। প্রত্যেক ভূমধ্যসাগরীয় কৃষকই জানে, নভেম্বর থেকে ফেব্রুয়ারি পর্যন্ত প্রকৃতি মূলত সুপ্তাবস্থায় থাকে।
পার্সিফোনের এভাবে পুনর্জন্ম সমস্ত উদ্ভিদজীবনের পুনর্জন্মের প্রতীক এবং তাই এটি এক প্রজন্ম থেকে অন্য প্রজন্মে জীবনের প্রবাহের মাধ্যমে বয়ে চলা জীবনের অমরত্বেরও প্রতীক।
তবে, একজন পণ্ডিত একটি ভিন্ন সংস্করণ প্রস্তাব করেছেন, যা অনুসারে পার্সিফোন হেডিসের সাথে যে চার মাস থাকেন তা গ্রিক শুষ্ক গ্রীষ্মের সাথে মিলে যায়, এই সময়কালে খরা হওয়ার আশঙ্কাও দেখা যায়। কিন্তু ভূমধ্যসাগরীয় গ্রীষ্মের ফলের প্রাচুর্যতা এবং শীতের কোন ফসল না জন্মানোর বাস্তবতার সাথে এই সংস্করণটি মেলে না।
রহস্যবাদ
থাম্ব| দেমেতের সিংহাসনে অধিষ্ঠিত হয়ে হাত প্রসারিত করে এলিউসিনের রাণী হাঁটু গেড়ে বসা মেটানেইরাকে আশির্বাদ করছেন, [[মেটানেইরা দেমেতেরকে ট্রাইউন হুইট বা গমের তিনটি চাড়াকে একত্রে দান করছেন, গমের এই ট্রাইউন এলিউসিনীয় রহস্যবাদের একটি প্রতীকে পরিণত হয় যা বারবার দেখা যায়। (ভারিস পেইন্টারের আনু. ৩৪০ খ্রিস্টপূর্বাব্দে তৈরি একটি হাইড্রিয়া, যেখানে রেড-ফিগার মৃৎশিল্পের শৈলী ব্যবহার করা হয়েছে, এটি আপুলিয়ায় পাওয়া গেছে)। ]] এলিউসিনিয়ার রহস্যগুলি যথেষ্ট পুরাকালের বলে মনে করা হয়। অ্যাটিকার এলিউসিনিয়ন মন্দিরের কয়েকটি অনুসন্ধানে বোঝা যায় যে তাদের ভিত্তি ছিল একটি পুরানো কৃষিভিত্তিক কাল্ট। রহস্যের কিছু অনুশীলন মাইসিনীয় পর্যায়ের ধর্মীয় অনুশীলন দ্বারা প্রভাবিত হয়েছিল, আর তাই গ্রীক অন্ধকার যুগের পূর্বে এর অস্তিত্ব ছিল। খননকাজগুলি দেখিয়েছিল যে মাইসিনীয় আমলে টেলেস্টেরিয়নের অধীনে একটি ব্যক্তিমালিকানাধীন বা প্রাইভেট দালানের অস্তিত্ব ছিল, এবং মনে হয় উৎপত্তিগতভাবে দেমেতেরের কাল্টটি গোপন বা প্রাইভেটই ছিল, অর্থাৎ তাতে সকলের অংশগ্রহণ ছিলনা। হোমারীয় স্তোত্রে রাজা সিলেয়াসের রাজপ্রাসাদের কথার উল্লেখ করা হয়েছে।
আধুনিক পণ্ডিতদের কেউ কেউ মনে করেন, এই রহস্যবাদের উদ্দেশ্য ছিল "মানুষকে মানবীয় জগৎ থেকে ঐশ্বরিক জগতে উন্নীত করা, যাতে তার মুক্তি নিশ্চিত হয় এবং তার উপর অমরত্ব প্রদত্ত হয়।" তুলনামূলক অধ্যয়ন এই গ্রিক আচার এবং অনুরূপ ব্যবস্থার মধ্যে সমান্তরালতা দেখায় — তাদের মধ্যে কিছু কিছু প্রবীনতর — নিকট প্রাচ্যের ধর্মীয় আচার। এই কাল্টগুলোর মধ্যে রয়েছে মিশরের আইসিস এবং ওসিরিসের রহস্যবাদ, সিরিয়া এর ধর্মের অ্যাদোনীয় কাল্ট, পারস্যের রহস্যবাদ এবং ফ্রিজীয় কাবেইরীয় রহস্যবাদ।
এলিউসিসের শিলালিপিগুলোতে ট্রিপ্টোলেমস (সম্ভবত গাইয়া ও ওশেনাসের পুত্র) এর সহচর হিসেবে "দেবীগণ" এর উল্লেখ রয়েছে এবং ইউবুলিয়াস এর সহচর হিসেবে "দেব ও দেবী" (পার্সিফোন ও হেডিস) এর উল্লেখ রয়েছে যারা পাতালপুরী থেকে ফিরে আসার পথের নেতৃত্ব দেয়। পৌরাণিক কাহিনীটি তিনটি পর্যায় সহ একটি চক্রের মধ্যে উপস্থাপিত হয়েছিল: "অবতরণ", "অনুসন্ধান", এবং "উত্তোরণ" (গ্রীক "আনোডোস")। এই পর্যায়গুলোর মধ্যে দুঃখ থেকে সুখের পর্যায়ক্রমিক আবেগ নিহিত ছিল, যার ফলে একজন দীক্ষিত পরমানন্দ লাভ করতে পারতেন। মূল সারভাবটি ছিল পার্সিফোনের আরোহণ এবং তার মা দেমেতেরের সাথে পুনর্মিলন। ভোজের শুরুতে পুরোহিতেরা দুটি বিশেষ পাত্র পূর্ণ করে আবার সেগুলো ঢেলে দিয়ে খালি করতেন, একটিকে পূর্বদিকে ও একটিকে পশ্চিম দিকে খালি করা হত। মানুষ আকাশ এবং পৃথিবী উভয়ের দিকে তাকিয়ে একটি যাদুকরী ছড়াতে চিৎকার করে বলতেন "বৃষ্টি এবং গর্ভধারণ"। একটি আচারে শিশুকে চুলা (ঐশ্বরিক আগুন) থেকে দীক্ষা দেয়া হয়েছিল। মাইসিনীয় শিলালিপিতে পাইস (শিশু) নামটি দেখা যায়, এটি ছিল "ঐশ্বরিক শিশুর" আচার, যে শিশুটি উৎপত্তিগতভাবে ছিল প্লুটাস। হোমেরিক স্তোত্রে আচারটি কৃষি সম্পর্কিত দেবতা ট্রিপ্টোলেমাস এর পুরাণের সাথে সম্পর্কিত। প্রকৃতির দেবী এই রহস্যাবাদে টিকে ছিলেন যেখানে এই শব্দগুলো উচ্চারিত হত: "শক্তিশালী পটনিয়া, একজন মহান সন্তানের জন্ম দিন"। পটনিয়া ( লিনিয়ার বি po-ti-ni-ja : লেডি বা সম্ভ্রান্ত স্ত্রীলোক, মিস্ট্রেস বা গৃহের কর্ত্রী) একটি মাইসিনীয় উপাধি যা দেবদের উপর প্রযুক্ত হত, এবং সম্ভবত গ্রিক-পূর্ব যুগের কোন অনুরূপ উপাধির অনুবাদ ছিল। উদযাপনের সবচেয়ে গুরুত্বপূর্ণ মুহূর্তটি ছিল "নীরবে একটি শস্যের মঞ্জরি কাটা" ("an ear of grain cut in silence"), যা নতুন জীবনের শক্তির প্রতিনিধিত্ব করত। শুরুতে এই রহস্যবাদে অমরত্বের ধারণা ছিল নাম কিন্তু দীক্ষিতরা মনে করত পাতালপুরীতে তাদের অধিকতর ভাল ভাগ্য থাকবে। মৃত্যু একটি বাস্তবতা ছিল, তবে একই সাথে ভূমিতে রোপিত বীজ থেকে জন্ম নেয়া বৃক্ষেরমত নতুন সূচনাও তাদের কাছে বাস্তব ছিল। ফেইস্টসের প্রাচীন প্রাসাদের একটি চিত্র পার্সিফোনের "অ্যানোডোস" এর চিত্রের খুব কাছের। সেখানে একটি বাহুহীন ও পদহীন দেবী ভূমি থেকে জন্ম নিয়েছেন এবং তার মাথা বিশাল ফুলে পরিণত হয়েছে। অবাস্তব দেবতা মাটি থেকে বেড়ে ওঠে এবং তার মাথাটি একটি বৃহত ফুলের দিকে পরিণত হয়।
মাইলোনাসের মতে, এলিউসিনীয় রহস্যবাদ দু ধরনের ছিল, ক্ষুদ্রতর রহস্যবাদ ও বৃহত্তর রহস্যবাদ। "ক্ষুদ্রতর রহস্যবাদ প্রতি বছর একবার করে, বসন্তের প্রথমদিকের ফুলের মাস অ্যান্থেস্টেরিয়নে সংঘটিত হত।" এদিকে "বৃহত্তর রহস্যবাদ প্রতিবছর ও প্রতি চার বছর পরপর বিশেষভাবে জাকজমকপূর্ণভাবে অনুষ্ঠিত হত, যার নাম ছিল পেন্টেটেরিস "। কেরেনেই এই মূল্যায়নের সাথে একমত: "অ্যান্থেস্টেরিয়ন মাসে আগ্রাইতে লেজার রহস্য অনুষ্ঠিত হয়েছিল, যে মাসটি আমাদের কাছে ফেব্রুয়ারি....দীক্ষাপ্রাপ্তগণ (যারা প্রথমবারের মত অনুষ্ঠানে অংশগ্রহন করছেন) দীক্ষাপ্রাপ্তির বছরে এপোপটিয়া -তে (বৃহত্তর রহস্যবাদ) অংশগ্রহণ করতে পারতেন না, তাদেরকে পরের বছর সেপ্টেম্বরে তারা সেটা পালন করত।" এই চক্রটি প্রায় দুই সহস্রাব্দ সময় ধরে চলতে থাকে। দেমেতেরের উদ্দেশ্যে রচিত হোমারীয় স্তোত্র অনুসারে, রাজা সেলেয়াস এই রহস্যবাদের গোপন আচার সম্পর্কে শিক্ষাপ্রাপ্তদের মধ্যে একজন ছিলেন। ডিওক্লেস, ইউমোলপাস, পলিক্সিনাস এবং পুত্র ট্রিপ্টোলেমাসের মতো তিনি একই সাথে এলিউসীয় রহস্যবাদের উৎপত্তিগত পুরোহিতদের মধ্যে একজন ছিলেন, যেখানে ট্রিপ্টোলেমাস দেমেতেরের কাছ থেকে কৃষিকার্য শিখেছিলেন।
অ্যাথেন্সের পিসিস্ট্রাটোসের অধীনে, এলিউসিনীয় রহস্যবাদ সর্বহেলেনীয় হয়ে ওঠে, এবং গ্রিস ও তার বাইরে থেকেও তীর্থযাত্রীরা অংশ নিতে সেখানে অংশগ্রহণ করতে আসতেন। খ্রিস্টপূর্ব ৩০০ অব্দের দিকে, রাষ্ট্র এই রহস্যবাদগুলোর নিয়ন্ত্রণ নিয়ে নেয়; তারা দুটি পরিবার দ্বারা নিয়ন্ত্রিত হত, ইউমোলপিডি এবং কেরিকেস। এর ফলে দীক্ষাপ্রাপ্তের সংখ্যা ব্যাপক বৃদ্ধি পায়। সদস্যপদের জন্য প্রয়োজনীয় ছিল কেবলমাত্র এই যে, সদস্য হতে হলে "রক্তপাপ" থেকে মুক্ত থাকতে হবে (অর্থাৎ কখনও কাউকে হত্যা করা করেন নি এমন ব্যক্তি হতে হবে), এবং বর্বর হওয়া যাবে না (অর্থাৎ গ্রিক ভাষায় কথা বলতে পারতে হবে)। পুরুষ, নারী এমনকি দাসদেরও দীক্ষার অনুমতি দেওয়া হয়েছিল।
অংশগ্রহণকারীরা
এই রহস্যবাদে অংশ নিতে হলে গোপনীয়তার ব্রত নিতে হত।
চার শ্রেণীর লোক এলিউসিনীয় রহস্যবাদে অংশগ্রহণ করতেন:
যাজকত্ব
এলিউসিনীয় রহস্যবাদে ও মন্দিরে (স্যাংকচুয়ারি) কার্যবাহী যাজকত্বকে বিভিন্ন কার্যক্রম অনুযায়ী বিভিন্ন কার্যালয়ে ভাগ করা হত, নারী ও পুরুষ সকলেই যাজক হতে পারতেন।
এলিউসিনীয় রহস্যবাদে ছয় রকমের যাজক থাকতেন:
হিয়েরোফ্যান্ট, মহাযাজিকা এবং ডাডুকোউসা যাজিকাদের সকলেই আসতেন ফিলেইডি এবং ইউমোলপিডি পরিবার থেকে, এবং হিয়েরোফ্যান্ট ও ডাডুকোউসা যাজিকাদের পদমর্যাদা সমান ছিল। রহস্যবাদের কার্যাদি পরিচালনা করার সময় মহাযাজিকাদেরকে দেবী দেমেতের এবং পার্সিফোনির ভূমিকা পালন করতে হত।
গোপন বিষয়সমূহ
নীচের রূপরেখাটি কেবল ক্ষুদ্র সারাংশ; এলিউসিনীয় রহস্য সম্পর্কে অনেক মূর্ত তথ্য কখনই লেখা হয়নি। উদাহরণস্বরূপ, কেবল দীক্ষিতরা জানতেন গোপন সিন্দুক কিস্টে -তে, এবং ঢাকনা যুক্ত ঝুড়ি ক্যালাথাসে কী আছে।
খ্রিস্টীয় তৃতীয় শতাব্দীর প্রথম দিকে লিখিত চার্চ পিতাদের একজন রোমের হিপ্পোলিটাস তার "সকল ধর্মদ্রোহিতার খণ্ডন" (Refutation of All Heresies) গ্রন্থে লেখেন, "এথেনীয়রা, এলিউসিনীয় আচারে কাউকে দীক্ষা দেবার সময় এমনভাবে তা করত যেন তাকে এই রহস্যের উচ্চতম স্তরে নিয়ে যাওয়া হচ্ছে, তাদের সামনে রহস্যবাদটির শক্তিশালী, অপূর্ব ও সবচেয়ে নিখুঁৎ রহস্যবাদী সত্য দান করা হত, যা হল: "শষ্যের একটি মঞ্জরিকে নীরবে কাটা হয়" ("an ear of grain in silence reaped.") । "
ক্ষুদ্রতর রহস্যবাদ
দুটি এলিউসিনীয় রহস্যবাদ ছিল - বৃহত্তর ও ক্ষুদ্রতর। থমাস টেইলরের মতে, "ক্ষুদ্রতর রহস্যবাদের নাটকীয় প্রদর্শনগুলো শরীরের ভিতরে বশীভূত অবস্থায় আত্মার রহস্যকে প্রতীকায়িত করত, তার ফলে রহস্যবাদী ও জাঁকজমকপূর্ণ দৃষ্টিভঙ্গি, ইহকাল ও পরকাল আত্মার আশীর্বাদের মাধ্যমে বস্তুগত প্রকৃতির দূষণ থেকে পবিত্র হবার সময় এবং অবিরাবভাবে বৌদ্ধিক (আধ্যাত্মিক) দর্শনের বাস্তবতায় উন্নীত হবার সময় সেই আত্মার মহত্বকে বুঝতে পারা যায়।" প্লেটোর মতে, "রহস্যবাদটির চূড়ান্ত উদ্দেশ্য ছিল ... আমাদেরকে সেই নীতিতে ফিরিয়ে নিয়ে যাওয়া যেখান থেকে আমরা এসেছি, ... বৌদ্ধিক (আধ্যাত্মিক) শুভত্বের নিখুঁৎ উপভোগ"।
ক্ষুদ্রতর রহস্যবাদটি আরকন ব্যাসিলিয়াস (এথেন্সের প্রশাসন) পরিচালনায় ফেব্রুয়ারি বা মার্চের দিকে শীতকালের মাঝামাঝিতে অ্যাটিক দিনপঞ্জির ৮ম মাস অ্যান্থেস্টেরিয়া মাসে সংঘটিত হত। দীক্ষার জন্য যোগ্য হতে অংশগ্রহণকারীদেরকে দেমেতের ও পারসিফোনের কাছে একটি শূকরছানাকে উৎসর্গ করতে হত, এবং এরপর আচারগতভাবে ইলিসস নদীতে শুদ্ধ হতে হত। ক্ষুদ্রতর রহস্যবাদের অনুষ্ঠান শেষ হবার পর দীক্ষিত বা মিস্টাইগণ (mystai) বৃহত্তর রহস্যবাদে অংশগ্রহণ করার যোগ্য বলে বিবেচিত হত।
বৃহত্তর রহস্য
বৃহত্তর রহস্যবাদ গ্রীষ্মকালের শেষে সেপ্টেম্বর-অক্টোবরের দিকে অ্যাটিক দিনপঞ্জির বিড্রোমিয়ন মাসে অনুষ্ঠিত হত, এবং ১০ দিন ধরে চলত।
প্রথম কার্যটি ছিল বিড্রোমিয়ন মাসের ১৪শ দিনে এলিউসিস থেকে এথেন্সের অ্যাক্রোপলিসের মন্দির এলিউসিনিয়নে পবিত্র বস্তুগুলো নিয়ে আসা।
বিড্রোমিয়নের ১৫শ দিনকে অ্যাগ্রিমস  (জনসমাবেশ) বলা হত, সেদিনে হিয়েরোফ্যান্টেস যাজকগণ প্রোরেসিস  (prorrhesis)  নামক অনুষ্ঠান করত, এবং হিয়েরা-ডিউরো (শিকারকে এখানে আনো) নামক বলিদানের কার্য সম্পন্ন করত।
সমুদ্রাভিমুখে যাওয়া দীক্ষিতরা (halade mystai) পুরোহিতদের সাথে এথেন্স থেকে বিড্রোমিয়নের ১৬শ দিনে যাত্রা শুরু করে এবং ফ্যালেরামে গিয়ে সাগরে নিজেদের শরীর ধৌত করে।
১৭শ দিনে, অংশগ্রহণকারীগণ এপিডরিয়া (Epidauria) নামক উৎসবটির সূচনা করে, এই উৎসবটি অনুষ্ঠিত হয় চিকিৎসার দেবতা অ্যাসক্লেপিয়াসকে ভিত্তি করে, এবং এপিডরাসে প্রতিষ্ঠিত তার প্রধান মন্দির (স্যাংকচুয়ারি) এর নামে এই উৎসবের নামকরণ করা হয়েছে এপিডরিয়া।
এই "উৎসবের মধ্যে উৎসবটি" উদযাপন করা হয় এথেন্সে অ্যাসক্লোপিয়াসের তার কন্যা হাইজিয়াকে সাথে নিয়ে আসার পুরাণকে কেন্দ্র করে, এবং এই উৎসবে এলিউসিয়নের দিকে একটি মিছিল বের হয়, যে সময় দীক্ষাপ্রাপ্তরা বাসায় অবস্থান করেন (ত্যাগ স্বীকার), এবং সারারাত ধরে উৎসব চলে যা প্যানিকিস (pannykhís) নামে পরিচতি ছিল।
১৮শ দিনে কেরামেইকস (এথেনীয় সমাধিস্থল) থেকে এথেন্স থেকে এলিউসিসগামী ২১ কিলোমিটারের হিয়েরা হোডস (Hierá Hodós) বা পবিত্র রাস্তা ধরে মানুষ এলিউসিসের দিকে ব্রাকই নামক শাখা দোলাতে দোলাতে যাত্রা শুরু করে। একটি নির্দিষ্ট স্থানে তারা ইয়াম্বে (বা বাউবো) এর স্মৃতিতে অশ্লীল কৌতুক ও অশ্লীল শব্দে চিৎকার করতে থাকে, যা কন্যাহারা দুঃখী দেমেতেরের মুখে হাসি ফুটিয়েছিল। এই মিছিলে "ইয়াক্‌চ্‌, ও ইয়াক্‌চে!" (Íakch', O Íakche!) বলেও চিৎকার করা হয়, যা সম্ভবত ডায়োনিসাসের বিশেষণ বা আলাদা দেবতা পার্সিফোন বা দেমেতেরের পুত্র ইয়াকাসকে নির্দেশ করে চিৎকার করা হয়।
মাইলোনাস ও কেরেনির মতে এলিউসিসে পৌঁছানোর পর সারারাত ধরে জেগে প্যানিকিস (pannychis) অনুষ্ঠান পালন করা হয়। হয়তো এটি দেমেতেরের পার্সিফোনকে অনুসন্ধানকে স্মরণ অরেই করা হয়।
টেলিস্টেরিয়নের অভ্যন্তরে
বিড্রোমিয়নের ১৯শ দিনে, দীক্ষাপ্রাপ্তরা টেলেস্টেরিয়ন নামক একটি বৃহৎ হলে প্রবেশ করে; এর কেন্দ্রে অ্যানাকটরন (Anaktoron) বা প্রাসাদ অবস্থিত যেখানে কেবল হিয়েরোফ্যান্টগণই প্রবেশ করতে পারেন, এবং যেখানে পবিত্র বস্তুসমূহকে রাখা হয়। মিস্টাইগণ টেলেস্টেরিয়নে প্রবেশ করার পূর্বে আবৃত্তি করে, "আমি উপবাস করেছি,আ মি কাইকিয়ন পান করেছি, আমি কিস্তে  (বাক্স) থেকে গ্রহণ করেছি এবং কাজ করার পর তা আমি ক্যালাথাসে (মুক্ত ঝুড়ি) রেখে দিয়েছি।"
এটি বহুলভাবে সমর্থিত যে, টেলেস্টেরিয়নের ভেতর তিনটি উপাদান থাকত:
সম্মিলিতভাবে, এই তিনটি উপাদান অ্যাপোরেতা (Aporrheta) (অপুনরাবৃত্তিযোগ্য) নামে পরিচিত ছিল; এগুলো প্রকাশ করার শাস্তি ছিল মৃত্যু।
এথেন্সের অ্যাথেনাগোরাস, সিসেরো এবং অন্যান্য প্রাচীন লেখকগণ লেখেন, এই অপরাধের জন্য মেলসের ডায়াগোরাসকে এথেন্সে মৃত্যুদণ্ড দেয়া হয়; বিয়োগান্তক নাট্যরচয়িতা ঈস্কাইলাস তার কিছু নাটকের জন্য এই রহস্যবাদের কিছু গোপনীয়তা প্রকাশ করেছিলেন বলে তাকে অভিযুক্ত করা হয়, কিন্তু তাকে মুক্তি দেয়া হয়। রহস্যবাদটির এই কেন্দ্রীয় আচার প্রকাশে নিষেধাজ্ঞাটি চূড়ান্ত ছিল, যে কারণে সম্ভবত সেখানে কী ঘটেছিল সে বিষয়ে প্রায় কিছুই জানিনা।
চূড়ান্ত পর্যায়
এই রহস্যবাদের চূড়ান্ত পর্যায় নিয়ে দুটো আধুনিক তত্ত্ব রয়েছে।
কারও কারও মতে কেবল যাজকগণই পবিত্র রাতের দৃশ্যগুলোকে প্রকাশ করতে পারতেন, যেখানে মৃত্যুর পর জীবনের সম্ভাবনাকে প্রতিনিধিত্ব করা অগ্নি ও বিভিন্ন পবিত্র বস্তু ছিল।অন্যরা এই রহস্যবাদের ক্ষমতা ও এতদিন ধরে টিকে থাকার পেছনে কেবলমাত্র এই ব্যাখ্যাকে যথেষ্ট বলে মনে করেন না, তাদের মতে এই অভিজ্ঞতাগুলো অবশ্যই অভ্যন্তরীন ছিল, এবং কাইকিয়ন পানীয়ে শক্তিশালী মস্তিষ্ক পরিবর্তনকারী বা সাইকোএক্টিভ উপাদানের মাধ্যমে সেইসব অভিজ্ঞতা তৈরি করা হত (নিচে এনথিওজেনিক তত্ত্ব দেখুন)।